**รายงานการประชุมสภาเทศบาลตำบลโพน**

**สมัยประชุมสามัญ สมัยที่ 3 ครั้งที่ 1 ประจำปี พ.ศ. 2567**

**วันที่ 26 กันยายน 2567 ตั้งแต่เวลา 09.00 น. เป็นต้นไป**

**ณ ห้องประชุมสภาเทศบาลตำบลโพน อำเภอคำม่วง จังหวัดกาฬสินธุ์**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 1  2  3  4  5  6  7  8  9  10  11  12  13 | ร.ต.ต.วีระชัย จำปาหาร  นางสมศรี สระทอง  นายคำแปลง ศรีบัว  นายเสริมศักดิ์ ราชติกา  นายทองพันธ์ ศรีบุญจันทร์  นายศุกลวัฒน์ ภูจันหา  นายประสิทธิ์ คำภูษา  นายสมบัติ ภูมิรินทร์  นายบุญศิล อิงภู  นายสัมนัก ปัสสะ  นายมานพ นามปัญญา  นายวุฒิชัย เชยชมศรี  นายสมพงษ์ สุริโย | ประธานสภาเทศบาลตำบลโพน  รองประธานสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน สมาชิกสภาเทศบาลตำบลโพน  เลขานุการสภาเทศบาลตำบลโพน | วีระชัย จำปาหาร สมศรี สระทอง  คำแปลง ศรีบัว เสริมศักดิ์ ราชติกา  ทองพันธ์ ศรีบุญจันทร์  ศุกลวัฒน์ ภูจันหา  ประสิทธิ์ คำภูษา  สมบัติ ภูมิรินทร์  บุญศิล อิงภู  สัมนัก ปัสสะ  มานพ นามปัญญา  วุฒิชัย เชยชมศรี  สมพงษ์ สุริโย |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 1  2  3  4  5  6  7  8  9  10  11  12  13  14 | นายนิพนธ์ อิงภู  นายทองมี สระทอง  นายพนมศิลา ศรีบัว  นายปิยะวัชร์ สระทอง  นายทรัพย์ เกษาพรม  นางณฐอร การถัก  นางสาวสุกัญญา กำจร  นายทรงวุฒิ ลังภูรี  นางเสาวนีย์ คำเสนาะ  นางสุจรรยา ทิพย์มณี  นางสาวสุปราณี อ่อนรัชชา  นายจันทา พันภู  นายเลื่อน หาระทา  นางสาวปภาวรินท์ ภูมิสาตร์ | นายกเทศมนตรีตำบลโพน  รองนายกเทศมนตรีตำบลโพน  รองนายกเทศมนตรีตำบลโพน  เลขานุการนายกเทศมนตรีตำบลโพน  ที่ปรึกษานายกเทศมนตรีตำบลโพน  ปลัดเทศบาลตำบลโพน  หัวหน้าสำนักปลัด  ผู้อำนวยการกองช่าง  ผู้อำนวยการกองการศึกษา  ผู้อำนวยการกองสาธารณสุข  หน.ฝ่ายบริหารงานคลัง รก.ผอ.กองคลัง  ที่ปรึกษาพิเศษ  ที่ปรึกษาพิเศษ  เจ้าพนักงานธุรการชำนาญงาน | นิพนธ์ อิงภู  ทองมี สระทอง พนมศิลา ศรีบัว  ปิยะวัชร์ สระทอง ทรัพย์ เกษาพรม ณฐอร การถัก  สุกัญญา กำจร  ทรงวุฒิ ลังภูรี เสาวนีย์ คำเสนาะ  สุจรรยา ทิพย์มณี  สุปราณี อ่อนรัชชา  จันทา พันภู เลื่อน หาระทา ปภาวรินท์ ภูมิสาตร์ |

เริ่มประชุม เวลา 09.00 น.

นายสมพงษ์ สุริโย ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น เลขานุการสภา ฯ พ.ศ. 2547 หมวด 2 ข้อ 21 และมติการประชุมสภาเทศบาลตำบล โพน เมื่อคราวประชุมสภาเทศบาลตำบลโพน สมัยประชุมสามัญ สมัยแรก เมื่อวันที่ 18 มีนาคม 2567 ซึ่งที่ประชุมสภาเทศบาล ตำบลโพน มีมติในการกำหนดการประชุม สมัยประชุมสามัญ สมัยที่ 3 ประจำปี พ.ศ. 2567 ในวันที่ 1 - 30 กันยายน 2567 โดยมีกำหนดไม่เกิน 30 วันนั้น เพื่อให้การดำเนินการดังกล่าว เป็นไปด้วยความเรียบร้อย ถูกต้อง ตามข้อระเบียบ กฎหมาย เทศบาลตำบลโพน จึงเรียกประชุมสภาเทศบาลตำบลโพน สมัยประชุม สามัญ สมัยที่ 3 ประจำปี พ.ศ. 2567 ครั้งที่ 1 ในวันที่ 26 กันยายน 2567 เวลา 09.00 น. เป็นต้นไป ณ ห้องประชุมสภา เทศบาลตำบลโพน โดยกำหนดวาระการประชุม ดังนี้

ระเบียบวาระที่ 1 เรื่องที่ประธานจะแจ้งต่อที่ประชุม ระเบียบวาระที่ 2 เรื่องรับรองรายงานการประชุมสภาเทศบาลตำบลโพน สมัยประชุมสามัญ สมัยที่ 2 ครั้งที่ 2 ประจำปี พ.ศ. 2567 เมื่อวันที่ 21 สิงหาคม 2567 ระเบียบวาระที่ 3 เรื่องกระทู้ถาม - ไม่มี ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณา เสร็จแล้ว - ไม่มี ระเบียบวาระที่ 5 เรื่องที่เสนอใหม่ 5.1 การกันเงินงบประมาณรายจ่าย ประจำปี 2567 5.2 ขออนุมัติใช้เงินสะสม 5.3 การโอนงบประมาณตั้งจ่ายรายการใหม่ และขอกันเงินงบประมาณประจำปี 2567 ระเบียบวาระที่ 6 เรื่องอื่น ๆ 6.1 การอนุมัติทำกิจการนอกเขต

บัดนี้ ที่ประชุมสภา ฯ พร้อมแล้ว ขอเชิญประธานสภา ฯ ได้จุดธูปเทียน บูชาพระรัตนตรัย กล่าวเปิดประชุม และดำเนินการตามวาระการประชุม ต่อไป เชิญครับ

ร.ต.ต.วีระชัย จำปาหาร จุดธูปเทียนบูชาพระรัตนตรัย ประธานสภา ฯ

เรียนคณะผู้บริหาร ท่านสมาชิกสภา ฯ หัวหน้าส่วนราชการ และผู้เข้าร่วมการประชุมทุกท่านครับ เมื่อที่ประชุมพร้อมแล้ว ผมขอเปิด การประชุมสภาเทศบาลตำบลโพน สมัยประชุมสามัญ สมัยที่ 3 ครั้งที่ 1 ประจำปี พ.ศ. 2567 วันที่ 26 กันยายน 2567

ระเบียบวาระที่ 1 เรื่องที่ประธานจะแจ้งต่อที่ประชุม

1.1 แจ้งเพื่อทราบ เรื่องขอแสดงความยินดีกับเทศบาลตำบล โพนในโอกาสได้รับรางวัลน้ำประปาสะอาดขององค์กรปกครองส่วนท้องถิ่น ประจำปี 2567 เมื่อวันพุธที่ 25 กันยายน 2567 ณ อาคารศูนย์ประชุมวายุภักษ์ โรงแรมเซ็นทารา ไลฟ์ ตามโครงการประกวดน้ำประปาสะอาดดื่มได้

ระเบียบวาระที่ 2 เรื่องรับรองรายงานการประชุมสภาเทศบาลตำบลโพน สมัยประชุม สามัญ สมัยที่ 2 ครั้งที่ 2 ประจำปี พ.ศ. 2567 เมื่อวันที่ 21 สิงหาคม 2567

ร.ต.ต.วีระชัย จำปาหาร ขอเชิญประธานคณะกรรมการตรวจรายงานการประชุม ได้รายงานผลการประธานสภา ฯ ตรวจรายงานการประชุม

นายคำแปลง ศรีบัว เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ กระผม นายคำแปลง ศรีบัว สมาชิกสภา ฯ เขต 1 เป็นกรรมการตรวจรายงาน การประชุม ซึ่งในการประชุมคราวที่แล้ว ในฐานะที่ผมเป็นคณะกรรมการ ตรวจรายงานการประชุม ได้ตรวจสอบรายงานการประชุม สมัยประชุม สามัญ สมัยที่ 2 ครั้งที่ 2 ประจำปี พ.ศ. 2567 เมื่อวันที่ 21 สิงหาคม 2567 ที่ผ่านมา มีผู้มาประชุม 13 คน ผู้เข้าร่วมประชุม 14 คน ซึ่งการตรวจสอบรายงานการประชุม มีส่วนที่ต้องแก้ไข ในหน้า 15 ในส่วนของท่านเสริมศักดิ์ ฯ อภิปราย บรรทัดที่ 5 ข้อความเดิม พบผู้ป่วยไข้เลือดออก***ใข***เขตเทศบาลตำบลโพน ขอแก้ไขเป็น พบผู้ป่วยไข้เลือดออก***ใน***เขตเทศบาลตำบลโพน

ร.ต.ต.วีระชัย จำปาหาร เห็นควรให้แก้ไข หน้า 15 ในส่วนของท่านเสริมศักดิ์ ฯ อภิปราย ประธานสภา ฯ บรรทัดที่ 5 ข้อความเดิม พบผู้ป่วยไข้เลือดออก***ใข***เขตเทศบาล ตำบลโพน ขอแก้ไขเป็น พบผู้ป่วยไข้เลือดออก***ใน***เขตเทศบาลตำบลโพน

- มีสมาชิก ฯ ท่านใด จะขอเปลี่ยนแปลงถ้อยคำหรือขอแก้ไขรายงาน การประชุมอีกหรือไม่ครับ

- ถ้าไม่มีก็ขอมติในที่ประชุมว่า สมาชิก ฯ ท่านใดรับรองรายงาน การประชุมสภาเทศบาลตำบลโพน สมัยประชุมสามัญ สมัยที่ 2 ครั้งที่ 2 ประจำปี พ.ศ. 2567 เมื่อวันที่ 21 สิงหาคม 2567 โปรดยกมือครับ

**มติที่ประชุม - รับรองรายงานการประชุม 11 เสียง**  **- งดออกเสียง 1 เสียง (ประธานสภา ฯ)**

ระเบียบวาระที่ 3 เรื่องกระทู้ถาม - ไม่มี

ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว - ไม่มี

ระเบียบวาระที่ 5 เรื่องที่เสนอใหม่

5.1 การกันเงินงบประมาณรายจ่าย ประจำปี 2567

ร.ต.ต.วีระชัย จำปาหาร ขอเชิญคณะผู้บริหารหรือผู้แทนเสนอญัตติ ประธานสภา ฯ

นายนิพนธ์ อิงภู เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนนายกเทศมนตรี ราชการ และผู้เข้าร่วมการประชุมทุกท่านครับ ขอเสนอญัตติ ขออนุมัติกันเงินงบประมาณรายจ่าย ประจำปี 2567 โดยอาศัยความ ตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครอง ส่วนท้องถิ่น พ.ศ. 2566 ข้อ 61 เพื่อดำเนินการโครงการก่อสร้าง ตามเทศบัญญัติงบประมาณรายจ่ายประจำปีงบประมาณ 2567 จำนวน 1 โครงการ ได้แก่ โครงการในแผนงานสาธารณสุข งานบริการสาธารณสุขและงานสาธารณสุขอื่น งบลงทุน ค่าที่ดินและสิ่งก่อสร้าง โครงการก่อสร้างบ่อบำบัดสิ่งปฏิกูล งบประมาณ ตั้งไว้ 626,000.- บาท เพื่อใช้จ่ายเป็นค่าก่อสร้างบ่อบำบัดสิ่งปฏิกูล โดยก่อสร้างบ่อบำบัดสิ่งปฏิกูล จำนวน 2 บ่อ ก่อสร้างโรงเก็บพัสดุ / โรงตากสิ่งปฏิกูล สถานที่ที่ทิ้งขยะเทศบาลตำบลโพน หมู่ที่ 5 ตำบลโพน ทั้งนี้ เนื่องจากงบประมาณรายรับเข้าช้ากว่ากำหนดไม่สามารถ ดำเนินการก่อสร้างได้ทันภายในปีงบประมาณ 2567 จึงขอเสนอ ต่อที่ประชุมสภาเทศบาลตำบลโพนเพื่อพิจารณาต่อไป

ร.ต.ต.วีระชัย จำปาหาร ตามที่นายก ฯ เสนอญัตติ เรื่อง ขอกันเงินงบประมาณปี 2567 ประธานสภา ฯ แผนงานสาธารณสุข งานบริการสาธารณสุขและงานสาธารณสุขอื่น งบลงทุน ค่าที่ดินและสิ่งก่อสร้าง โครงการก่อสร้างบ่อบำบัดสิ่งปฏิกูล งบประมาณตั้งไว้ 626,000.- บาท มีสมาชิกท่านใดจะอภิปราย หรือไม่ครับ

- ถ้าไม่มีก็ขอมติที่ประชุมว่า สมาชิก ฯ ท่านใดเห็นชอบการกันเงิน งบประมาณปี 2567 แผนงานสาธารณสุข งานบริการสาธารณสุข และงานสาธารณสุขอื่น งบลงทุน ค่าที่ดินและสิ่งก่อสร้าง โครงการก่อสร้างบ่อบำบัดสิ่งปฏิกูล ถ้าท่านใดเห็นชอบโปรดยกมือ

**มติที่ประชุม - เห็นชอบ 11 เสียง - งดออกเสียง 1 เสียง (ประธานสภา ฯ)**

5.2 ขออนุมัติใช้เงินสะสม

ร.ต.ต.วีระชัย จำปาหาร ขอเชิญคณะผู้บริหารหรือผู้แทนเสนอญัตติ ประธานสภา ฯ

นายนิพนธ์ อิงภู ขอเสนอญัตติขออนุมัติใช้เงินสะสม ตามระเบียบกระทรวงมหาดไทย นายกเทศมตรี ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2566 ข้อ 97 เพื่อดำเนินการโครงการก่อสร้างตามแผนพัฒนาเทศบาลตำบลโพน ประจำปีงบประมาณ 2567 จำนวน 16 โครงการ ดังนี้ 1. โครงการก่อสร้างถนนดินบดอัดแน่นถนนตีนเต่า งบประมาณ ตั้งไว้ 500,000.- บาท เพื่อก่อสร้างถนนดินบดอัดแน่นถนนตีนเต่า (ห้วยยางฝั่งตะวันออก) หมู่ที่ 5 ขนาดผิวจราจรกว้าง 5.00 เมตร ยาว 1,200.00 เมตร หนา 0.60 เมตร หรือมีพื้นที่ไม่น้อยกว่า 6,000.00 ตารางเมตร 2. โครงการก่อสร้างถนนคอนกรีตเสริมเหล็ก ซอยนาคแปดแขน 1 หมู่ที่ 1 งบประมาณตั้งไว้ 200,000.- บาท เพื่อก่อสร้างถนนคอนกรีตเสริมเหล็กขนาดกว้าง ๓.00 เมตร ยาว ๗๐.00 เมตร หนา ๐.1๕ เมตร หรือพื้นที่ไม่น้อยกว่า ๒๑๐.00 ตารางเมตร 3. โครงการก่อสร้างถนนคอนกรีตเสริมเหล็ก ซอยนาคแปดแขน ๒ หมู่ที่ 1 งบประมาณตั้งไว้ 110,000.- บาท เพื่อก่อสร้างถนนคอนกรีตเสริมเหล็กขนาดกว้าง ๓.00 เมตร ยาว ๕๕.00 เมตร หนา ๐.1๕ เมตร หรือพื้นที่ไม่น้อยกว่า ๑๖๕.00 ตารางเมตร 4. โครงการก่อสร้างถนนคอนกรีตเสริมเหล็ก ซอยใบบุ่นไต่เครือ ๓ หมู่ที่ ๔ งบประมาณตั้งไว้ 4๕๐,๐๐๐.- บาท เพื่อก่อสร้างถนนคอนกรีตเสริมเหล็กขนาดกว้าง ๓.00 เมตร ยาว ๑๓๐.00 เมตร หนา ๐.๑๕ เมตร หรือพื้นที่ไม่น้อยกว่า ๓๙๐.00 ตารางเมตร

5. โครงการก่อสร้างถนนคอนกรีตเสริมเหล็ก ซอยนาคสี่แขน ๑ หมู่ที่ ๕ งบประมาณตั้งไว้ ๑๖๐,๐๐๐.- บาท เพื่อก่อสร้าง ถนนคอนกรีตเสริมเหล็กขนาดกว้าง ๔.00 เมตร ยาว 29.00 เมตร หนา ๐.๑๕ เมตร หรือพื้นที่ไม่น้อยกว่า ๑๑๖.00 ตารางเมตร 6. โครงการก่อสร้างถนนคอนกรีตเสริมเหล็ก ซอยดอกดาว ๖ หมู่ที่ ๕ งบประมาณตั้งไว้ 120,000.- บาท เพื่อก่อสร้าง ถนนคอนกรีตเสริมเหล็ก ช่วงที่ ๑ ขนาดกว้าง ๒.๖๐ เมตร ยาว ๔.00 เมตร หนา ๐.๑๕ เมตร ช่วงที่ ๒ ขนาดกว้าง ๓.00 เมตร ยาว ๓1.00 เมตร หนา ๐.๑๕ เมตร หรือพื้นที่ทั้งหมดไม่น้อยกว่า ๑๐๓.๔๐ ตารางเมตร 7. โครงการก่อสร้างถนนคอนกรีตเสริมเหล็ก ซอยจันกิ่ง 1 หมู่ที่ ๒ งบประมาณตั้งไว้ ๖๐,๐๐๐.- บาท เพื่อก่อสร้างถนนคอนกรีต เสริมเหล็กขนาดกว้าง ๔.00 เมตร ยาว ๒๐.00 เมตร หนา ๐.๑๕ เมตร หรือพื้นที่ไม่น้อยกว่า ๘๐.00 ตารางเมตร 8. โครงการก่อสร้างถนนคอนกรีตเสริมเหล็ก ซอยใบบุ่นน้อย ๑ หมู่ที่ 2 งบประมามตั้งไว้ 11๐,๐๐๐.- บาท เพื่อก่อสร้างถนนคอนกรีต เสริมเหล็กขนาดกว้าง ๓.00 เมตร ยาว ๓๓.00 เมตร หนา ๐.๑๕ เมตร หรือพื้นที่ไม่น้อยกว่า ๙๙.00 ตารางเมตร 9. โครงการก่อสร้างถนนคอนกรีตเสริมเหล็ก ซอยกระบวยหัวขวาง ๒ หมู่ที่ ๓ งบประมาณตั้งไว้ ๒2๕,๐๐๐.- บาท เพื่อก่อสร้างถนนคอนกรีตเสริมเหล็ก ช่วงที่ ๑ ขนาดกว้าง ๓.00 เมตร ยาว ๔๖.00 เมตร หนา 0.๑๕ เมตร ช่วงที่ ๒ ขนาดกว้าง ๔.00 เมตร ยาว ๒๐.00 เมตร หนา ๐.๑๕ เมตร หรือพื้นที่ทั้งหมดไม่น้อยกว่า ๒๑๘.00 ตารางเมตร 10. โครงการก่อสร้างถนนคอนกรีตเสริมเหล็ก ซอยพันมหาน้อย ๓ หมู่ที่ ๓ งบประมาณตั้งไว้ 85,๐๐๐.- บาท เพื่อก่อสร้างถนนคอนกรีตเสริมเหล็กขนาดกว้าง ๔.00 เมตร ยาว ๓๐.00 เมตร หนา ๐.1๕ เมตร หรือพื้นที่ไม่น้อยกว่า ๑๒๐.00 ตารางเมตร 11. โครงการก่อสร้างรางระบายน้ำคอนกรีตเสริมเหล็ก ถนนกระบวยหัวขวาง หมู่ที่ ๓ งบประมาณตั้งไว้ ๑,๑๐๐,๐๐๐.- บาท เพื่อก่อสร้างรางระบายน้ำคอนกรีตเสริมเหล็ก ขนาดกว้าง ๐.๓0 เมตร ลึก 0.30 เมตร ยาว ๓๐๐.00 เมตร ๑๒. โครงการก่อสร้างรางระบายน้ำคอนกรีตเสริมเหล็ก ซอยใบบุ่นไต่เครือ ๒ หมู่ที่ ๔ งบประมาณตั้งไว้ 2๗๕,๐๐๐.- บาท เพื่อก่อสร้างรางระบายน้ำคอนกรีตเสริมเหล็ก ขนาดกว้าง 0.๓๐ เมตร ลึก 0.๓๐ เมตร ยาว ๘๗.00 เมตร

13. โครงการก่อสร้างรางระบายน้ำคอนกรีตเสริมเหล็ก ถนนนาคแปดแขน (ฝั่งทิศใต้) หมู่ที่ ๑ งบประมาณตั้งไว้ ๓๙๐,๐๐๐.- บาท เพื่อก่อสร้างรางระบายน้ำคอนกรีตเสริมเหล็ก ขนาดกว้าง ๐.๓๐ เมตร ลึก 0.30 เมตร ยาว ๑๑๐.00 เมตร 14. โครงการก่อสร้างรางระบายน้ำคอนกรีตเสริมเหล็ก ถนนนาคหัวซ้อง หมู่ที่ ๑ งบประมาณตั้งไว้ 1,000,๐๐๐.- บาท เพื่อก่อสร้างรางระบายน้ำคอนกรีตเสริมเหล็ก ขนาดกว้าง ๐.๓๐ เมตร ลึก ๐.๓0 เมตร ยาว 275.00 เมตร 15. โครงการก่อสร้างรางระบายน้ำคอนกรีตเสริมเหล็ก ถนนใบบุ่นก้านก่อง หมู่ที่ ๔ งบประมาณตั้งไว้ ๖๑๕,๐๐๐.- บาท เพื่อก่อสร้างรางระบายน้ำคอนกรีตเสริมเหล็ก ขนาดกว้าง ๐.๓๐ เมตร ลึก ๐.๓0 เมตร ยาว ๑๖๙.00 เมตร 16. โครงการก่อสร้างโรงสูบน้ำดิบสำรอง งบประมาณตั้งไว้ ๓6๐,๐๐๐๐.- บาท เพื่อก่อสร้างโรงสูบน้ำดิบสำรองสำหรับโรงผลิต น้ำประประปาหมู่ ๔ จำนวน ๑ แห่ง พร้อมระบบท่อส่งน้ำ เพื่อรองรับ กรณีแหล่งน้ำหนองสิม 3 มีปัญหาในการใช้ผลิตน้ำประปา โดยก่อสร้าง เพื่อใช้แหล่งน้ำหนองสิม ๒

รวมขอให้สภาพิจารณาอนุมัติใช้เงินสะสมทั้งสิ้น จำนวน ๕,๗๖๐,๐0๐.- บาท ขอให้ที่ประชุมสภาเทศบาลตำบลโพน ได้พิจารณาต่อไป

ร.ต.ต.วีระชัย จำปาหาร ขอเชิญเลขานุการสภา ฯ ได้ชี้แจงเกี่ยวกับการใช้เงินสะสมครับ ประธานสภา ฯ

นายสมพงษ์ สุริโย เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนเลขานุการสภา ฯ ราชการ และผู้เข้าร่วมการประชุมทุกท่านครับ ตามที่ผู้บริหารได้เสนอ ญัตติขออนุมัติใช้เงินสะสม ตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2566 ข้อ 97 องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจาก สภาท้องถิ่นภายใต้เงื่อนไข ดังต่อไปนี้ (1) ให้กระทำได้เฉพาะภารกิจซึ่งอยู่ในอำนาจหน้าที่ของ องค์กรปกครองส่วนท้องถิ่นซึ่งเป็นค่าครุภัณฑ์ ค่าที่ดินและสิ่งก่อสร้าง (2) ได้ส่งเงินสมทบกองทุนส่งเสริมกิจการขององค์กรปกครอง ส่วนท้องถิ่นแต่ละประเภทตามระเบียบแล้ว (3) ให้กันเงินสะสมสำรองจ่ายเป็นค่าใช้จ่ายด้านบุคลากร ไม่น้อยกว่าสามเดือนและกันไว้อีกร้อยละสิบห้าของงบประมาณรายจ่าย ประจำปี เพื่อเป็นค่าใช้จ่ายกรณีที่มีสาธารณภัยเกิดขึ้น เมื่อได้กันเงิน สะสมสำรองจ่ายเป็นค่าใช้จ่ายด้านบุคลากรและค่าใช้จ่ายกรณีที่มี สาธารณภัยเกิดขึ้นแล้ว องค์การบริหารส่วนจังหวัด และเทศบาลนคร ต้องมีเงินสะสมคงเหลือไม่ต่ำกว่าสิบล้านบาท เทศบาลเมือง เทศบาลตำบล และองค์การบริหารส่วนตำบล ต้องมีเงินสะสมคงเหลือ ไม่ต่ำกว่าห้าล้านบาท (4) เมื่อได้รับอนุมัติให้ใช้จ่ายเงินสะสมแล้ว องค์กรปกครอง ส่วนท้องถิ่นต้องดำเนินการก่อหนี้ผูกพัน ให้เสร็จสิ้นภายในระยะเวลา ไม่เกินหนึ่งปีถัดไป หากไม่ดำเนินการภายในระยะเวลาที่กำหนดให้ การใช้จ่ายเงินสะสมนั้นเป็นอันพับไป กรณีที่องค์กรปกครองส่วนท้องถิ่นได้ก่อหนี้ผูกพันไว้แล้ว หากในภายหลังมีการบอกเลิกสัญญาให้องค์กรปกครองส่วนท้องถิ่น ดำเนินการจัดหาผู้ขายหรือผู้รับจ้างรายใหม่ โดยนำเงินที่เหลือ เป็นส่วนหนึ่งของการจัดหาผู้ขายหรือผู้รับจ้างรายใหม่ เพื่อดำเนินงาน ในส่วนที่เหลือได้ ทั้งนี้ ให้องค์กรปกครองส่วนท้องถิ่นใช้จ่ายเงินสะสม โดยคำนึงถึง ฐานะการเงินการคลังขององค์กรปกครองส่วนท้องถิ่นและเสถียรภาพ ในระยะยาว ในส่วนของอำนาจหน้าที่นั้น ตามพระราชบัญญัติเทศบาล พ.ศ. 2496 รวมแก้ไขเพิ่มเติมถึงปัจจุบัน มาตรา 50 ได้กำหนด ให้เทศบาลตำบลมีอำนาจหน้าที่ ดังนี้ (1) รักษาความสงบเรียบร้อยของประชาชน (2) ให้มีและบำรุงทางบกและทางน้ำ (2/1) รักษาความเป็นระเบียบเรียบร้อย การดูแล การจราจร และส่งเสริมสนับสนุนหน่วยงานอื่นในการปฏิบัติหน้าที่ดังกล่าว (3) รักษาความสะอาดของถนน หรือทางเดินและที่สาธารณะ รวมทั้งการกำจัดมูลฝอยและสิ่งปฏิกูล (4) ป้องกันและระงับโรคติดต่อ (5) ให้มีเครื่องใช้ในการดับเพลิง (6) จัดการ ส่งเสริม และสนับสนุนการจัดการศึกษา ศาสนา และการฝึกอบรมให้แก่ประชาชน รวมทั้งการจัดการหรือสนับสนุน การดูแลและพัฒนาเด็กเล็ก (7) ส่งเสริมการพัฒนาสตรี เด็ก เยาวชน ผู้สูงอายุ และผู้พิการ (8) บำรุงศิลปะ จารีตประเพณี ภูมิปัญญาท้องถิ่น และวัฒนธรรมอันดีของท้องถิ่น (9) หน้าที่อื่นตามที่กฎหมายบัญญัติให้เป็นหน้าที่ของเทศบาล การปฏิบัติงานตามอำนาจหน้าที่ของเทศบาลต้องเป็นไป เพื่อประโยชน์สุขของประชาชนโดยใช้วิธีการบริหารกิจการบ้านเมืองที่ดี และให้คำนึงถึงการมีส่วนร่วมของประชาชนในการจัดทำแผนพัฒนา เทศบาล การจัดทำงบประมาณ การจัดซื้อจัดจ้าง การตรวจสอบ การประเมินผลการปฏิบัติงาน และการเปิดเผยข้อมูลข่าวสาร ทั้งนี้ ให้เป็นไปตามกฎหมาย ระเบียบ ข้อบังคับว่าด้วยการนั้น และหลักเกณฑ์และวิธีการที่กระทรวงมหาดไทยกำหนด และมาตรา 51 ได้กำหนดให้เทศบาลตำบลอาจจัดทำกิจการ ใด ๆ ได้ดังนี้ (1) ให้มีน้ำสะอาดหรือการประปา (2) ให้มีโรงฆ่าสัตว์ (3) ให้มีตลาด ท่าเทียบเรือและท่าข้าม (4) ให้มีสุสานและฌาปนสถาน (5) บำรุงและส่งเสริมการทำมาหากินของราษฎร (6) ให้มีและบำรุงสถานที่ทำการพิทักษ์รักษาคนเจ็บไข้ (7) ให้มีและบำรุงการไฟฟ้าหรือแสงสว่างโดยวิธีอื่น (8) ให้มีและบำรุงทางระบายน้ำ (9) เทศพาณิชย์

ร.ต.ต.วีระชัย จำปาหาร ณ วันนี้เรามีเงินสะสมคงเหลือที่สามารถใช้ได้อยู่เท่าไร และโครงการ ประธานสภา ฯ ต่าง ๆ ตามที่ท่านนายก ฯ เสนอญัตติขออนุมัติใช้เงินสะสม จำนวน 16 โครงการ มีในแผนพัฒนา ฯ หรือไม่

นายสมพงษ์ สุริโย ขออนุญาตเพิ่มเติมในส่วนของการจัดทำแผนพัฒนา ฯ ครั้งล่าสุดที่เราได้เลขานุการสภา ฯ ทำการปรับปรุงแผนการดำเนินงานประจำปี 2567 ได้ดำเนินการ เรียบร้อยแล้วและโครงการต่าง ๆ ที่ขออนุมัติใช้เงินสะสมในครั้งนี้ ก็ได้ปรากฏอยู่ในแผน ฯ ประจำปี 2567 เรียบร้อยแล้วครับ

ร.ต.ต.วีระชัย จำปาหาร - มีสมาชิก ฯ ท่านใดจะอภิปรายหรือไม่ครับ ประธานสภา ฯ

นายประสิทธิ์ คำภูษา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ กระผมนายประสิทธิ์ คำภูษา สมาชิกสภา ฯ เขต 1 ขอสอบถาม โครงการที่ 1 เราเปลี่ยนชื่อโครงการ จากโครงการก่อสร้างถนนลูกรัง ถนนตีนเต่าเป็นโครงการก่อสร้างถนนดินบดอัดแน่นถนนตีนเต่า ไม่ทราบว่างบประมาณเปลี่ยนแปลงหรือเท่าเดิม ขอรายละเอียดในส่วนนี้ เพื่อประกอบในการพิจารณาอนุมัติการใช้เงินสะสมครับ

ร.ต.ต.วีระชัย จำปาหาร ขอเชิญกองคลังได้ชี้แจงเกี่ยวกับเงินสะสมที่สามารถใช้ได้ตอนนี้ ประธานสภา ฯ เพื่อประกอบการพิจารณาอนุมัติใช้เงินสะสมครับ

น.ส.สุปราณี อ่อนรัชชา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนหัวหน้าฝ่ายบริหารงานคลัง ราชการ และผู้เข้าร่วมการประชุมทุกท่านค่ะ เงินสะสมตอนนี้ รักษาการ ผอ.กองคลัง 24,837,255.18 บาท ถ้าหักตามระเบียบ ฯ แล้ว จะเหลือเงินสะสม ที่สามารถใช้ได้ตอนนี้ 18,504,669.23 บาท

ร.ต.ต.วีระชัย จำปาหาร - มีสมาชิก ฯ ท่านใดจะอภิปรายหรือไม่ครับ ประธานสภา ฯ

นายเสริมศักดิ์ ราชติกา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ กระผมนายเสริมศักดิ์ ราชติกา สมาชิกสภา ฯ เขต 1 โครงการที่ 1 ขออนุญาตสอบถามว่าโครงการก่อสร้างถนนดินบดอัดแน่นถนนตีนเต่า งบประมาณตั้งไว้ 500,000.- บาท เพียงพอต่อการดำเนินการหรือไม่ และแต่ละโครงการไม่มีระยะเวลาการดำเนินการกำหนดชัดเจน ขอให้เพิ่ม รายละเอียดในส่วนนี้ด้วยครับ

นายทรงวุฒิ ลังภูรี เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนผู้อำนวยการกองช่าง ราชการ และผู้เข้าร่วมการประชุมทุกท่านครับ โครงการก่อสร้างถนน ดินบดอัดแน่นถนนตีนเต่า สืบเนื่องจากถ้าเราจะดำเนินการก่อสร้าง ถนนลูกรัง ตรวจสอบจากสภาพพื้นที่แล้ว การดำเนินการน่าจะง่ายกว่ากัน ขนาดผิวจราจรกว้าง 5 เมตร ยาว 1,200 เมตร หนา 0.60 เมตร ยกพื้นดินให้ใกล้เคียงกับฝั่งทิศตะวันตกให้มากที่สุด ซึ่งจะดำเนินการ โครงการ ฯ ได้ประมาณเดือนธันวาคม ก็ขอนำเรียนให้ที่ประชุม ได้รับทราบครับ

นายสมพงษ์ สุริโย ขออนุญาตนำเรียนว่า การดำเนินการแผนสุดท้ายคือแผนดำเนินงาน เลขานุการสภา ฯ หลังจากที่เทศบัญญัติ ฯ อนุมัติแล้วงานแผน ฯ ก็จะมีการจัดทำแผน ดำเนินงานในรอบปีอีกครั้งนึง ในส่วนนี้ก็เหมือนกันครับ ถ้าสภา ฯ อนุมัติแล้วงานแผน ฯ ก็จะดำเนินการจัดทำแผนดำเนินงานในแต่ละปี เช่นเดียวกับโครงการต่าง ๆ ที่เข้ามาหรือโครงการเงินอุดหนุนเฉพาะกิจ ก็จะเข้าสู่กระบวนการของการจัดทำแผนดำเนินงาน มีการประชุม คณะกรรมการดำเนินงาน มีการจัดลำดับความสำคัญว่าโครงการไหน จะขึ้นก่อนหรือหลัง เพราะฉะนั้นกรอบระยะเวลาของการดำเนินงานขึ้นอยู่ กับความจำเป็น ซึ่งข้อมูลต่าง ๆ คณะกรรมการจัดทำแผนดำเนินงาน ต้องช่วยกันดูและจัดลำดับก่อนหลัง ซึ่งเงินสะสมต้องดำเนินการ ให้แล้วเสร็จภายใน 1 ปี ถ้าดำเนินการไม่แล้วเสร็จก็กันเงิน ก็ขออนุญาต นำเรียนให้ที่ประชุมได้รับทราบครับ

ร.ต.ต.วีระชัย จำปาหาร ขอขอบคุณท่านเลขานุการสภา ฯ ประธานสภา ฯ - มีสมาชิก ฯ ท่านใดจะอภิปรายเพิ่มเติมหรือไม่

นายทองพันธ์ ศรีบุญจันทร์ เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าสมาชิกสภา ฯ ส่วนราชการ และผู้เข้าร่วมการประชุมทุกท่านครับ กระผมนายทองพันธ์ ศรีบุญจันทร์ สมาชิกสภา ฯ เขต 1 ขอเรียนถาม โครงการที่ 5 โครงการก่อสร้างถนนคอนกรีตเสริมเหล็ก ซอยนาคสี่แขน 1 หมู่ที่ 5 และโครงการที่ 10 โครงการก่อสร้าง ถนนคอนกรีตเสริมเหล็ก ซอยพันมหาน้อย 3 หมู่ที่ 3 ซึ่งทั้ง 2 โครงการ รายละเอียดคล้าย ๆ กัน แต่งบประมาณต่างกัน พอสมควร อยากให้ชี้แจงในส่วนนี้ด้วยครับ

ร.ต.ต.วีระชัย จำปาหาร โครงการที่ 5 โครงการก่อสร้างถนนคอนกรีตเสริมเหล็ก ประธานสภา ฯ ซอยนาคสี่แขน 1 หมู่ที่ 5 และโครงการที่ 10 โครงการก่อสร้าง ถนนคอนกรีตเสริมเหล็ก ซอยพันมหาน้อย 3 หมู่ที่ 3 ขอให้ผู้อำนวยการกองช่างได้ชี้แจงในส่วนนี้ด้วยครับ

นายทรงวุฒิ ลังภูรี จากข้อสงสัยของท่านสมาชิก ฯ โครงการที่ 5 และโครงการที่ 10 ผู้อำนวยการกองช่าง รายละเอียดเหมือนกันแต่โครงการที่ 5 จะมีรางระบายน้ำเพิ่มเข้ามาด้วย ครับ

ร.ต.ต.วีระชัย จำปาหาร รายละเอียดโครงการยังไม่ครบ ชัดเจน ขอให้กองช่างได้ดำเนินการประธานสภา ฯ เพิ่มเติมด้วยนะครับ

นายคำแปลง ศรีบัว 1) โครงการที่ 1 โครงการก่อสร้างถนนดินบดอัดแน่น สมาชิกสภา ฯ ผมไม่เห็นด้วยกับการเปลี่ยนแปลงรูปแบบโครงการ ซึ่งเดิมถนนตีนเต่าคือ ถมดินสูงอยู่แล้ว แต่ถ้าเราดำเนินการบดอัดจะทำให้ถนนยุบตัว ทำให้ไม่ได้มาตรฐาน 2) การเสนอขออนุมัติใช้เงินสะสมที่ผ่านมา เราก็ได้ดำเนินการ มาแล้วหลาย ๆ โครงการ และครั้งนี้มีทั้งหมด 16 โครงการ อยากเรียนถามคณะผู้บริหารว่า ทำไมต้องใช้เงินสะสมจำนวนหลาย ๆ โครงการพร้อมกัน ซึ่งเป็นจำนวนงบประมาณที่สูงพอสมควร ขอทราบเหตุผลในส่วนนี้ด้วยครับ

นายนิพนธ์ อิงภู เรื่องของการแก้ไขปัญหาความเดือดร้อนของประชาชน ทางฝ่ายบริหาร นายกเทศมนตรี ก็ทำงานเต็มที่ ซึ่งความเดือดร้อนต่าง ๆ นั้น ทางชุมชนเป็นผู้เสนอ โครงการเข้ามา เราก็ดำเนินการตามขั้นตอนต่าง ๆ เพื่อสนอง ความต้องการให้ชุมชนได้เกิดประโยชน์มากที่สุดครับ

นางสมศรี สระทอง เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้า รองประธานสภา ฯ ส่วนราชการ และผู้เข้าร่วมการประชุมทุกท่านค่ะ ดิฉันนางสมศรี สระทอง สมาชิกสภา ฯ เขต 2 ขออนุญาตสอบถาม โครงการที่ 10 โครงการก่อสร้างถนนคอนกรีตเสริมเหล็ก ซอยพันมหาน้อย 3 หมู่ที่ 3 ซึ่งตอนที่เราประชาคม งบประมาณ 165,000.- บาท แต่ในโครงการที่ 10 ฯ งบประมาณ 85,000.- บาท จึงขอให้ผู้อำนวยการกองช่างชี้แจงในส่วนนี้ด้วยค่ะ

นายทรงวุฒิ ลังภูรี การดำเนินการอาจจะสับเปลี่ยนกันได้ เพื่อให้งบประมาณสมดุลกันครับ ผู้อำนวยการกองช่าง แต่ทั้งนี้ทั้งนั้น ทุกโครงการที่ผ่านการประชาคมจะดำเนินการแน่นอน ก็ขอเรียนให้ที่ประชุมทราบครับ

นายประสิทธิ์ คำภูษา ผมขอเสนอว่า ให้พิจารณาอนุมัติทีละโครงการครับ สมาชิกสภา ฯ

นายทรงวุฒิ ลังภูรี โครงการที่ 1 โครงการก่อสร้างถนนดินบดอัดแน่นถนนตีนเต่า ผู้อำนวยการกองช่าง งบประมาณตั้งไว้ 500,000.- บาท ถ้าเพิ่มลูกรังเข้าไป ต้องเพิ่ม งบประมาณในส่วนนี้ 360,000.- บาท ก็จะเป็นงบประมาณทั้งสิ้น 860,000.- บาท ก็ขอให้สภา ฯ พิจารณาว่าจะดำเนินการครั้งเดียว พร้อมกันเลยหรือไม่ ก็ขอนำเรียนให้ที่ประชุมรับทราบครับ

นายนิพนธ์ อิงภู ในเรื่องของถนนตีนเต่า สาเหตุที่เสนอโครงการเป็นลำดับที่ 1 เพราะว่านายกเทศมนตรี ชำรุดมาก ซึ่งตั้งงบประมาณไว้ 500,000.- บาท ก็ขอให้ดำเนินการ ในส่วนนี้ก่อน และในส่วนของลูกรังก็ค่อยดำเนินการภายหลัง ก็ขอนำเรียนให้สภา ฯ ได้เข้าใจในความเดือดร้อนในส่วนนี้ครับ

นายคำแปลง ศรีบัว ขอให้เปลี่ยนชื่อโครงการให้ถูกต้องด้วยครับ สมาชิกสภา ฯ

ร.ต.ต.วีระชัย จำปาหาร แจ้งให้ทางกองช่างดำเนินการเปลี่ยนชื่อโครงการที่ 1 ให้ถูกต้อง ประธานสภา ฯ พร้อมรายละเอียดโครงการที่ชัดเจนด้วยนะครับ

นายทรงวุฒิ ลังภูรี โครงการก่อสร้างถนนดินบดอัดแน่นถนนตีนเต่า งบประมาณตั้งไว้ ผู้อำนวยการกองช่าง 500,000.- บาท เพื่อก่อสร้างถนนดินบดอัดแน่นถนนตีนเต่า (ห้วยยางฝั่งตะวันออก) หมู่ที่ 5 ขนาดผิวจราจรกว้าง 5 เมตร ยาว 1,200 เมตร หนา 0.60 เมตร หรือมีพื้นที่ไม่น้อยกว่า 6,000 ตารางเมตร

นายมานพ นามปัญญา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้า สมาชิกสภา ฯ ส่วนราชการ และผู้เข้าร่วมการประชุมทุกท่านครับ กระผมนายมานพ นามปัญญา สมาชิกสภา ฯ เขต 2 ขอสอบถามว่า โครงการทั้งหมด 16 โครงการ มีการมอบสิทธิ์หรือยังครับ

นายทรงวุฒิ ลังภูรี ในเรื่องของการมอบสิทธิ์ทุกโครงการที่อยู่ในแผน ฯ มีการมอบสิทธิ์ผู้อำนวยการกองช่าง เรียบร้อยแล้วครับ

นายสมพงษ์ สุริโย ในเรื่องของพื้นที่สาธารณะกับทางสาธารณะ โดยถูกต้องตามระเบียบ เลขานุการสภา ฯ กฎหมาย ต้องดำเนินการตามขั้นตอน ถ้าโดยนิตินัยคนที่เป็นเจ้าของที่ดิน ต้องแบ่งแยกเป็นทางสาธารณะให้เรียบร้อย แต่โดยพฤตินัยคือ ทางสาธารณะที่เปิดให้ประชาชนสัญจร ใช้มาแล้วไม่น้อยกว่า 10 ปี ถ้ามีคนร้องเรียนไม่สามารถปิดกั้นได้ แต่ทั้งหมดทั้งปวงก็ขึ้นอยู่กับศาล ฉะนั้น ในอนาคตถ้าการยินยอมในเรื่องของการให้ใช้พื้นที่ ก็เป็นภาระ ส่วนหนึ่งที่จะคุ้มครองการดำเนินงานของเทศบาล จึงควรที่จะมีหลักฐานไว้ เผื่อมีการร้องเรียนหรือเรียกร้องสิทธิ์คืนว่าเทศบาลไปลุกล้ำพื้นที่ ในส่วนของโครงการที่ได้รับการอนุมัติ สมมุติว่าอนุมัติโครงการในวันนี้แล้ว ก็จะมีการสำรวจพื้นที่อีกครั้ง ถ้าดำเนินการได้ก็ดำเนินการต่อไป หรือถ้าโครงการไหนที่ไม่สามารถดำเนินการได้ก็สามารถที่จะระงับได้ หรือถ้าเกินระยะเวลา 1 ปี ก็เป็นอันพับไป สรุปก็คือทางที่ดีนั้นจะต้องมี หนังสือยินยอมจากผู้ที่มีส่วนได้ส่วนเสียให้ครบทุกโครงการจะเป็นการดี ที่สุดครับ

ร.ต.ต.วีระชัย จำปาหาร ขอขอบคุณท่านเลขานุการสภา ฯ ครับ ประธานสภา ฯ - มีสมาชิก ฯ ท่านใดจะอภิปรายเพิ่มเติมหรือไม่

- ถ้าไม่มีผมขอมติที่ประชุมว่า สมาชิก ฯ ท่านใดเห็นชอบให้ใช้เงินสะสม ตามที่ฝ่ายบริหารได้เสนอดังกล่าว เป็นจำนวนเงินทั้งสิ้น 5,760,000.- บาท จำนวน 16 โครงการ ท่านใดเห็นชอบโปรดยกมือ

**มติที่ประชุม - เห็นชอบ 11 เสียง - งดออกเสียง 1 เสียง (ประธานสภา ฯ)**

5.3 การโอนงบประมาณตั้งจ่ายรายการใหม่ และขอกันเงินงบประมาณ ประจำปี 2567

ร.ต.ต.วีระชัย จำปาหาร ขอเชิญคณะผู้บริหารหรือผู้แทนเสนอญัตติ ประธานสภา ฯ

นายนิพนธ์ อิงภู ขอเสนอญัตติการโอนงบประมาณไปตั้งจ่ายรายการใหม่ โดยอาศัยความนายกเทศมตรี ตามระเบียบกระทรวงมหาดไทย ว่าด้วยวิธีการงบประมาณขององค์กร ปกครองส่วนท้องถิ่น พ.ศ. ๒๕๖๓ ข้อ ๒๗ ทั้งนี้ เพื่อให้ การบริหารงบประมาณสามารถนำไปใช้ในการดำเนินงานเพื่อแก้ไขปัญหา และพัฒนาชุมชนท้องถิ่นตามอำนาจหน้าที่ตามแผนพัฒนาเทศบาล ประจำปี ๒๕๖๗ จึงเสนอสภาเทศบาลเพื่อพิจารณาการโอนงประมาณ ตั้งจ่ายรายการใหม่ ดังนี้

โอนลดงบประมาณ โอนลดงบประมาณเหลือจ่ายในปีงบประมาณ ๖๕๖๗ จำนวน ๑,๑๘๖,๐๐๐.- บาท รายละเอียดการโอนลดตามเอกสารแนบ

โอนตั้งจ่ายรายการใหม่ ๑. แผนงานอุตสาหกรรมและการโยธา งานบริหารทั่วไปเกี่ยวกับ อุตสาหกรรมและการโยธา งบลงทุน หมวดค่าที่ดินและสิ่งก่อสร้าง ประเภทสิ่งก่อสร้าง โครงการก่อสร้างถนนคอนกรีตเสริมเหล็ก ซอยใบบุ่นก้านก่อง ๓ หมู่ที่ ๔ ตั้งไว้ ๒๑๐,๐๐๐.- บาท เพื่อก่อสร้าง ถนนคอนกรีตเสริมเหล็กซอยใบบุ่นก้านก่อง ๓ หมู่ที่ ๔ ขนาดผิวจราจร กว้าง ๓.00 เมตร ยาว ๑๐๙.00 เมตร หนา ๐.๑๕ เมตร หรือพื้นที่ ค.ส.ล. ไม่น้อยกว่า ๓๒๗.00 ตารางเมตร ๒. แผนงานอุตสาหกรรมและการโยธา งานบริหารทั่วไปเกี่ยวกับ อุตสาหกรรมและการโยธา งบลงทุน หมวดค่าที่ดินและสิ่งก่อสร้าง ประเภทสิ่งก่อสร้าง โครงการปรับปรุงพื้นที่หนองสิม ตั้งไว้ ๕๐๐,๐๐๐.- บาท เพื่อปรับปรุงพื้นที่หนองสิมให้มีความพร้อมในการ ใช้ประโยชน์สำหรับการจัดงานหรือจัดกิจกรรมสาธารณะต่าง ๆ เช่น งานประเพณีบุญบั้งไฟ งานอเมซิ่งผู้ไทย โดยถมดินพร้อมปรับเกลี่ย เรียบในพื้นที่บริเวณฝั่งตะวันออกหนองสิม ๑ ขนาดกว้างไม่น้อยกว่า ๔๗.00 เมตร ยาวไม่น้อยกว่า ๕๗.00 เมตร หนาเฉลี่ย ๐.๗๕ เมตร ปริมาตรดินถมไม่น้อยกว่า ๒,๒๑๗.00 ลูกบาศก์เมตร ๓. แผนงานการพาณิชย์ งานกิจการประปา งบลงทุน หมวดค่าครุภัณฑ์ ตั้งไว้ ๑๗๒,๐๐๐.- บาท เพื่อจัดซื้อครุภัณฑ์ ตามรายการ ดังนี้ 1) เครื่องกวนสารเคมีพร้อมถัง จำนวน ๓ เครื่อง ๆ ละ ๑๒,๐๐๐.- บาท รวมเป็นเงิน ๓๖,๐๐๐.- บาท 2) เครื่องจ่ายสารเคมีพร้อมถัง จำนวน ๓ เครื่อง ๆ ละ ๑๒,๐๐๐.- บาท รวมเป็นเงิน ๓๖,๐๐๐.- บาท 3) มอเตอร์สูบน้ำไฟฟ้า ขนาด ๕.๕ แรงม้า จำนวน 4 เครื่อง ๆ ๒๕,๐๐๐.- บาท รวมเป็นเงิน 100,000.- บาท 4. แผนงานอุตสาหกรรมและการโยธา งานบริหารทั่วไป เกี่ยวกับอุตสาหกรรมและการโยธา งบลงทุน หมวดค่าครุภัณฑ์ ตั้งไว้ ๒๓๙,๐๐๐.- บาท เพื่อจัดซื้อครุภัณฑ์ตามรายการ ดังนี้ ๑) เครื่องสกัดคอนกรีต จำนวน ๑ เครื่อง เป็นเงิน ๕๐,๐๐๐.- บาท ๒) เครื่องปริ้นเตอร์ จำนวน ๑ เครื่อง เป็นเงิน 3๐,๐๐0.- บาท ๓) เครื่องเจาะคอนกรีต จำนวน ๑ เครื่อง เป็นเงิน ๗๐,๐๐๐.- บาท ๔) เครื่องปั่นไฟฟ้า จำนวน ๑ เครื่อง เป็นเงิน ๘๙,๐๐๐.- บาท

๕. แผนงานการรักษาความสงบภายใน งานป้องกันและบรรเทา สาธารณภัย งบลงทุน หมวดค่าครุภัณฑ์ ตั้งไว้ ๒๕,๐๐๐.- บาท เพื่อจัดซื้อมอเตอร์สูบน้ำขนาด ๕.๕ แรงม้า จำนวน ๑ เครื่อง ๖. แผนงานการศาสนา วัฒนธรรม และนันทนาการ งานบริหารทั่วไปเกี่ยวกับศาสนา วัฒนธรรม และนันทนาการ งบลงทุน หมวดค่าครุภัณฑ์ ตั้งไว้ ๔๐,๐๐๐.- บาท เพื่อจัดซื้อครุภัณฑ์ เครื่องตัดหญ้าแบบล้อเข็นตามมาตรฐานครุภัณฑ์ จำนวน ๒ เครื่อง ราคาเครื่องละ ๒๐,๐๐๐.- บาท รวมเป็นเงิน ๔๐,๐๐๐.- บาท อนึ่ง เนื่องจากการโอนงบประมาณในครั้งนี้อยู่ในระยะใกล้สิ้นปี จึงไม่สามารถดำเนินการได้ทันในปีงบประมาณ ๒๕๖๗ นี้ ดังนั้น หากสภาเทศบาลตำบลโพนพิจารณาอนุมัติให้โอนงบประมาณ ก็อาศัยความตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงิน ขององค์กรปกครองส่วนท้องถิ่น พ.ศ. ๒๕66 ข้อ 61 เพื่อขออนุมัติ กันเงินงบประมาณโครงการตามรายการดังกล่าวข้างต้นด้วย จึงขอนำเสนอต่อที่ประชุมสภาเทศบาลตำบลโพนเพื่อพิจารณาต่อไป

**รายละเอียดการโอนลดงบประมาณเหลือจ่าย ประจำปีงบประมาณ ๒๕๖๗ แนบแบบขอเสนอญัตติขออนุมัติโอนงบประมาณตั้งจ่าย รายการใหม่ ประจำปีงบประมาณ ๒๕๖๗**

*โอนลดงบประมาณเหลือจ่ายทั้งสิ้น ๑,๑8๖,๐๐๐.- บาท ดังนี้*

1. งานบริหารทั่วไป เงินเดือน (ฝ่ายประจำ) เงินเดือน ข้าราชการ ฯ งบประมาณคงเหลือ ๔๐,๐๐๕.- บาท โอนลด ๔๐,๐๐๕.- บาท ๒. งานบริหารทั่วไป เงินเดือน (ฝ่ายประจำ) เงินเพิ่มต่าง ๆ งบประมาณคงเหลือ ๑๘,๖๑๘.- บาท โอนลด ๑๘,๖๑๘.- บาท ๓. งานบริหารทั่วไป ค่าตอบแทน ประเภทเงินช่วยเหลือ การศึกษาบุตร ฯ งบประมาณคงเหลือ ๓๗,๗๕๐.- บาท โอนลด ๓๗,๗๕๐.- บาท 4. งานบริหารทั่วไป ค่าใช้สอย ประเภทรายจ่ายเพื่อให้ได้มา ซึ่งบริการ ค่าจ้างเหมาบริการ งบประมาณ ๖๑,๓2๘.- บาท โอนลด ๖๑,๓๒๘.- บาท ๕. งานบริหารทั่วไป ค่าใช้สอย ประเภทรายจ่ายเกี่ยวเนื่อง กับการปฏิบัติราชการที่ไม่เข้าลักษณะรายจ่ายอื่น ค่าใช้จ่ายโครงการ จัดงานเนื่องในวันสำคัญต่าง ๆ งบประมาณคงเหลือ ๕,๐๐๐.- บาท โอนลด ๕,๐๐๐.- บาท

6. งานบริหารทั่วไป ค่าใช้สอย ประเภทรายจ่ายเกี่ยวเนื่อง กับการปฏิบัติราชการที่ไม่เข้าลักษณะรายจ่าย ค่าใช้จ่ายโครงการพัฒนา ประสิทธิภาพองค์กรด้วยกิจกรรม ๕ ส. งบประมาณคงเหลือ ๕,๐๐๐.- บาท โอนลด ๕,๐๐๐.- บาท 7. งานบริหารทั่วไป ค่าใช้สอย ประเภทรายจ่ายเกี่ยวเนื่อง กับการปฏิบัติราชการที่ไม่เข้าลักษณะรายจ่ายอื่น ค่าใช้จ่ายโครงการ อบรมเชิงปฏิบัติการในการขับเคลื่อนแผนชุมชน งบประมาณคงเหลือ ๕,๐๐๐.- บาท โอนลด ๕,000.- บาท 8. งานบริหารทั่วไป ค่าใช้สอย ประเภทค่าบำรุงรักษา และซ่อมแซม งบประมาณคงเหลือ ๙,๒๕9.50 บาท โอนลด ๙,๒๕๐.- บาท ๙. งานบริหารทั่วไป ค่าวัสดุ ประเภทรายจ่ายค่าวัสดุไฟฟ้า งบประมาณคงเหลือ ๘,๘๙๘.- บาท โอนลด ๘,๘๙๘.- บาท ๑๐. งานบริหารทั่วไป ค่าวัสดุ ประเภทรายจ่ายค่าวัสดุโฆษณา และเผยแพร่ งบประมาณคงเหลือ ๒9,๓๒1.- บาท โอนลด ๑๙,๑๕๑.- บาท 11. งานบริหารทั่วไป ค่าวัสดุ ประเภทรายจ่ายค่าวัสดุ เครื่องแต่งกาย งบประมาณคงเหลือ ๔,000.- บาท โอนลด ๔,๐๐๐.- บาท ๑๒. งานบริหารทั่วไป ค่าวัสดุ ประเภทรายจ่ายค่าวัสดุ เครื่องดับเพลิง งบประมาณคงเหลือ ๓๒,๖๕๐.- บาท โอนลด ๓๒,๖๕๐.- บาท ๑๓. งานป้องกันและบรรเทาสาธารณภัย ค่าตอบแทน ค่าตอบแทนผู้ปฏิบัติราชการอันเป็นประโยชน์แก่องค์กรปกครอง ส่วนท้องถิ่น งบประมาณคงเหลือ ๑๐,๐๐๐.- บาท โอนลด ๑๐,๐๐๐.- บาท 1๔. งานป้องกันและบรรเทาสาธารณภัย ค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะ รายจ่ายหมวดอื่น ค่าใช้จ่ายเกี่ยวกับกิจการ อปพร. งบประมาณคงเหลือ ๓,๐๐๐.- บาท โอนลด ๓,๐๐๐.- บาท ๑๕. งานป้องกันและบรรเทาสาธารณภัย ค่าใช้สอย ประเภทค่าบำรุงรักษาซ่อมแซมทรัพย์สิน งบประมาณคงเหลือ ๔๑,๓๒๐.- บาท โอนลด ๔๑,๓2๐.- บาท 1๖. งานป้องกันและบรรเทาสาธารณภัย ค่าวัสดุ ประเภทค่าวัสดุสำนักงาน งบประมาณคงเหลือ ๔,350.- บาท โอนลด ๔,๓๕๐.- บาท

๑๗. งานป้องกันและบรรเทาสาธารณภัย ค่าวัสดุ ประเภทค่าวัสดุยานพาหนะและขนส่ง งบประมาณคงเหลือ ๑๐,๐๐๐.- บาท โอนลด ๑๐,๐๐๐.- บาท 1๘. งานบริหารทั่วไปเกี่ยวกับการศึกษา เงินเดือน (ฝ่ายประจำ) ประเภทเงินเดือนข้าราชการ งบประมาณคงเหลือ ๔๑,๕๒๐.- บาท โอนลด ๔๑,๕๒๐.- บาท ๑9. งานบริหารทั่วไปเกี่ยวกับการศึกษา เงินเดือน (ฝ่ายประจำ) ประเภทค่าตอบแทนพนักงานจ้าง งบประมาณคงเหลือ ๗,๔๔๐.- บาท โอนลด ๗,๔๔๐.- บาท ๒๐. งานบริหารทั่วไปเกี่ยวกับการศึกษา ค่าใช้สอย ประเกทรายจ่ายเพื่อให้ได้มาซึ่งบริการ ค่าจ้างเหมาบริการ งบประมาณคงเหลือ ๒๒,๓๖๑.- บาท โอนลด ๒๒,๓๖๑.- บาท ๒1. งานบริหารทั่วไปเกี่ยวกับการศึกษา หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่าย หมวดอื่น ค่าใช้จ่ายในการเดินทางไปราชการ งบประมาณคงเหลือ ๓๐,๐๐๐.- บาท โอนลด 30,000.- บาท ๒๒. งานบริหารทั่วไปเกี่ยวกับการศึกษา หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่าย หมวดอื่น ค่าใช้จ่ายโครงการปรับปรุงภูมิทัศน์ศูนย์พัฒนาเด็กเล็ก ฯ งบประมาณคงเหลือ ๒๐,๐๐๐.- บาท โอนลด ๒๐,๐๐๐.- บาท ๒๓. งานบริหารทั่วไปเกี่ยวกับการศึกษา หมวดค่าวัสดุ ประเภทค่าวัสดุงานบ้านงานครัว งบประมาณคงเหลือ ๖๙,๒๑๘.๘๒ บาท โอนลด ๖๙,๒๑๘.- บาท ๒๔. งานบริหารทั่วไปเกี่ยวกับการศึกษา หมวดเงินอุดหนุน ประเภทเงินอุดหนุนส่วนราชการ ค่าจัดซื้ออาหารกลางวัน โรงเรียนชุมชนโพน ฯ งบประมาณคงเหลือ ๓๙,๖๐๐.- บาท โอนลด ๓๙,๖๐๐.- บาท 25. งานบริหารทั่วไปเกี่ยวกับการศึกษา หมวดเงินอุดหนุน ประเภทเงินอุดหนุนองค์กรประชาชน โครงการอุดหนุนกิจกรรมสภาเด็ก และเยาวชน งบประมาณคงเหลือ ๒๐,๐๐๐.- บาท โอนลด ๒๐,๐๐๐.- บาท ๒๖. งานระดับก่อนวัยเรียนและประถมศึกษา หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่าย หมวดอื่น ค่าใช้จ่ายในการจัดการศึกษา (ค่ากิจกรรมพัฒนาผู้เรียน) งบประมาณคงเหลือ ๑๖,๙๘๔.- บาท โอนลด ๑๖,๙๘๔.- บาท

27. งานระดับก่อนวัยเรียนและประถมศึกษา หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่าย หมวดอื่น ค่าใช้จ่ายในการจัดการศึกษา (ค่าเครื่องแบบนักเรียน) งบประมาณคงเหลือ 11,๘๒๕.- บาท โอนลด ๑๑,๘๒๕.- บาท 28. งานระดับก่อนวัยเรียนและประถมศึกษา หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่าย หมวดอื่น ค่าจัดซื้ออาหารกลางวันศูนย์พัฒนาเด็กเล็ก ฯ งบประมาณคงเหลือ 116,272.- บาท โอนลด 115,๗๓๒.- บาท 29. งานกิจการประปา ค่าใช้สอย ประเภทค่าบำรุงรักษา ซ่อมแซมทรัพย์สิน งบประมาณคงเหลือ ๘1,780.- บาท โอนลด ๘๑,๗๘๐.- บาท 30. งานกิจการประปา ค่าวัสดุ ประเภทค่าวัสดุก่อสร้าง งบประมาณคงเหลือ ๒๔,9๑๐.- บาท โอนลด ๒๔,๙๑๐.- บาท 31. งานบริหารทั่วไปเกี่ยวกับสาธารณสุข หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่าย หมวดอื่น ค่าใช้จ่ายโครงการป้องกันและควบคุมโรคติดต่อ ฯ งบประมาณคงเหลือ ๑๐,๐๐๐.- บาท โอนลด ๑๐,๐๐๐.- บาท ๓2. งานบริหารทั่วไปเกี่ยวกับสาธารณสุข หมวดค่าวัสดุ ประเภทค่าวัสดุวิทยาศาสตร์หรือการแพทย์ งบประมาณคงเหลือ ๔๔,๙๔๑.- บาท โอนลด ๔๔,๙๔๑.- บาท ๓3. งานบริหารงานคลัง เงินเดือน (ฝ่ายประจำ) ประเภทเงินเดือนข้าราชการ งบประมาณคงเหลือ 1๑2,๔๓๒.๒2 บาท โอนลด 112,43๒.- บาท 34. งานบริหารงานคลัง หมวดค่าใช้สอย ประเภทรายจ่าย เกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น ค่าใช้จ่ายในการเดินทางไปราชการ งบประมาณคงเหลือ ๑๒,๖๙๒.- บาท โอนลด ๑๒,๖๙๒.- บาท ๓5. งานบริหารทั่วไปเกี่ยวกับสาธารณสุข หมวดค่าใช้สอย ประเภทรายจ่ายเพื่อให้ได้มาซึ่งบริการ ค่าจ้างเหมาบริการประเภทคนงาน งบประมาณคงเหลือ ๑๑๖,๗๖๘.- บาท โอนลด ๑๑๖,๗๖๘.- บาท ๓6. งานบริหารทั่วไปเกี่ยวกับสาธารณสุข หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่าย หมวดอื่น ค่าใช้จ่ายในการเดินทางไปราชการ งบประมาณคงเหลือ 11,๙๘๐.- บาท โอนลด 11,๙๘๐.- บาท ๓7. งานบริหารทั่วไปเกี่ยวกับสาธารณสุข หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่าย หมวดอื่น ค่าใช้จ่ายโครงการการแพทย์ฉุกเฉิน งบประมาณคงเหลือ ๒๐,๐๐๐.- บาท โอนลด ๒๐,๐๐๐.- บาท ๓8. งานบริหารทั่วไปเกี่ยวกับสาธารณสุข หมวดค่าใช้สอย ประเกทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่าย หมวดอื่น ค่าใช้จ่ายโครงการคุ้มครองผู้บริโภค งบประมาณคงเหลือ ๑๐,๐๐๐.- บาท โอนลด ๑๐,๐๐๐.- บาท ๓9. งานบริหารทั่วไปเกี่ยวกับสาธารณสุข หมวดค่าใช้สอย ประเกทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่าย หมวดอื่น ค่าใช้จ่ายโครงการจ้างเหมาเครื่องจักรปรับพื้นที่กำจัดขยะ งบประมาณคงเหลือ ๑๐,๐๐๐.- บาท โอนลด ๑๐,๐๐๐.- บาท 40. งานบริหารทั่วไปเกี่ยวกับสาธารณสุข หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่าย หมวดอื่น ค่าใช้จ่ายโครงการท้องถิ่นอาสาปลูกป่าเฉลิมพระเกียรติ ฯ งบประมาณคงเหลือ ๒,๐๐๐.- บาท โอนลด ๒,๐๐๐.- บาท 41. งานบริหารทั่วไปเกี่ยวกับสาธารณสุข หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่าย หมวดอื่น ค่าใช้จ่ายโครงการบริหารจัดการขยะมูลฝอย งบประมาณ คงเหลือ ๕,๐๐๐.- บาท โอนลด ๕,๐๐๐.- บาท 42. งานบริหารทั่วไป ค่าวัสดุ ประเภทรายจ่ายค่าวัสดุ วิทยาศาสตร์หรือการแพทย์ งบประมาณคงเหลือ ๑๘,๐๐๐.- บาท โอนลด ๑๓,๔๙๗.- บาท

ร.ต.ต.วีระชัย จำปาหาร ขอให้ท่านเลขานุการสภา ฯ ได้ชี้แจงเกี่ยวกับการตั้งจ่ายรายการใหม่ครับประธานสภา ฯ

นายสมพงษ์ สุริโย ในวาระนี้ ทางผู้บริหารได้เสนอญัตติขออนุมัติโอนงบประมาณ เลขานุการสภา ฯ ตั้งจ่ายรายการใหม่ ประจำปีงบประมาณ 2567 ก็ขอนำเรียนให้ สมาชิกสภา ฯ ได้รับทราบถึงแนวทางการดำเนินงาน สำหรับในปี 2567 ในการบริหารงานด้านงบประมาณ จะมีปัญหาตั้งแต่ต้นปีงบประมาณ ด้วยคณะรัฐบาลได้มีการอนุมัติงบประมาณรายจ่ายประจำปีล่าช้า ทำให้งบประมาณที่จัดสรรลงมาท้องถิ่นล่าช้าตามไปด้วย ซึ่งหลาย ๆ โครงการที่เราจะดำเนินการตามงบประมาณที่ตั้งไว้ก็มีการยืดระยะเวลา ออกไปจนบางโครงการก็ไม่มีงบประมาณ ที่จะมาใช้จ่ายในการดำเนินการ ซึ่งรอจนถึงสัปดาห์สุดท้ายของปีงบประมาณจึงทราบว่ามีเงินเหลือจ่าย ซึ่งงบประมาณตอนนี้คร่าว ๆ อาจจะรายรับตามเป้า แต่ที่เป็นปัญหาคือ งบประมาณเข้าช้า จนเราไม่สามารถที่จะย้อนไปดำเนินโครงการที่ตั้งไว้ได้ เช่น โครงการก่อสร้างบ่อบำบัดสิ่งปฏิกูล ซึ่งเป็นโครงการที่มีความจำเป็น จึงนำงบประมาณที่มีอยู่เอาไว้ใช้ในรายจ่ายประจำก่อน หรือบางโครงการ ไม่เข้าเงื่อนไขที่จะขอใช้เงินสะสมได้ ก็ต้องโอนงบประมาณ ตั้งจ่ายรายการใหม่เพื่อความจำเป็นเร่งด่วนเกี่ยวกับโครงการต่าง ๆ เช่น งานกิจการประปาที่จะต้องจัดซื้อครุภัณฑ์เครื่องกวนสารเคมี เพื่อให้ได้มาตรฐานในแบบของงานประปาให้มีคุณภาพ และในส่วนของ สำนักปลัด ที่จัดซื้อมอเตอร์สูบน้ำ ขนาด 5.5 แรงม้า ซึ่งมีความจำเป็น อย่างยิ่งในสถานการณ์ที่เกิดเพลิงไหม้ จึงเตรียมความพร้อมในส่วนนี้ ในส่วนของกองการศึกษา จัดซื้อครุภัณฑ์เครื่องตัดหญ้าแบบล้อเข็น เพื่อบริการชุมชนหรือสนามกีฬา ซึ่งทุกครั้งที่เราดำเนินการก็จะเจอปัญหา เครื่องตัดหญ้าที่มีไม่เพียงพอหรือไม่มีประสิทธิภาพ ส่วนมากก็จะยืม เป็นส่วนใหญ่ จึงมีความจำเป็นในสถานการณ์ที่เร่งด่วน ในส่วนของ กองช่างก็มีหลาย ๆ รายการ ไม่ว่าจะเป็นเครื่องสกัดคอนกรีต เครื่องเจาะคอนกรีต เครื่องปั่นไฟฟ้า และในส่วนของค่าที่ดิน และสิ่งก่อสร้าง ก็มีความจำเป็นตามแผนพัฒนา ฯ ที่ได้ตั้งไว้ และการโอนงบประมาณตั้งจ่ายรายการใหม่ในครั้งนี้ ดำเนินการไม่ทัน แน่นอน จึงขออนุมัติสภา ฯ ตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2566 ในการกันเงินไว้ดำเนินการในปีงบประมาณ 2568 ครับ

ร.ต.ต.วีระชัย จำปาหาร - มีสมาชิก ฯ ท่านใดจะอภิปรายเพิ่มเติมอีกหรือไม่ ประธานสภา ฯ

นายคำแปลง ศรีบัว 1) ก่อนที่เราจะพิจารณาอนุมัติโอนงบประมาณ สมาชิกสภา ฯ ตั้งจ่ายรายการใหม่ ขอสอบถามโครงการที่ 2 โครงการปรับปรุง พื้นที่หนองสิม ซึ่งคำว่าปรับปรุง หมายถึง การถมดิน รวมถึง การปรับเกลี่ยในพื้นที่ ซึ่งพื้นที่บริเวณนี้ใช้ประโยชน์ในการจัดงาน หรือจัดกิจกรรมสาธารณะต่าง ๆ เช่น งานประเพณีบุญบั้งไฟ ขอเสนอให้บดอัดด้วย ซึ่งถ้าหากถมดินแล้วปรับเกลี่ยพื้นที่ก็จะทำให้ ไม่ได้มาตรฐานเท่าที่ควร 2) จัดซื้อครุภัณฑ์มอเตอร์สูบน้ำไฟฟ้า ขนาด 5.5 แรงม้า จำนวน 4 เครื่อง ๆ ละ 25,000.- บาท รวมเป็นเงิน 100,000.- บาท จุดประสงค์ของการจัดซื้อ เพื่อใช้ประโยชน์อะไรบ้าง ขอให้ชี้แจงในส่วนนี้ 3) เครื่องปั่นไฟฟ้า จำนวน 1 เครื่อง เป็นเงิน 89,000.- บาท ขอสอบถามว่า ถ้าไฟฟ้าดับทั้งเทศบาล สามารถรองรับ ได้หรือไม่ ผมจึงมีข้อสงสัยว่า จำเป็นหรือไม่ที่จะต้องใช้ไฟฟ้าเป็นมอเตอร์ สมมุติว่าเราจะใช้มอเตอร์ในการสูบน้ำรถดับเพลิง เราจัดซื้อเครื่องสูบน้ำ ดีกว่าหรือไม่ เพราะว่าเวลาเกิดเหตุไฟไหม้ ไฟฟ้าอาจจะดับทั้งหมู่บ้าน เลยก็ได้ แต่ถ้าเราจะใช้มอเตอร์สูบน้ำ อาจจะไม่มีไฟฟ้าเลย จึงขอให้ พิจารณาในส่วนนี้ว่า ดีหรือไม่ถ้าเราจะใช้เครื่องสูบน้ำแล้วสามารถนำไปใช้ ได้เลย ขอให้ชี้แจงในส่วนนี้ด้วยครับ

นายทรงวุฒิ ลังภูรี 1) ในส่วนของมอเตอร์สูบน้ำไฟฟ้า ขนาด 5.5 แรงม้า ผู้อำนวยการกองช่าง จำนวน 4 เครื่อง ในส่วนนี้จัดซื้อเครื่องสำรองระบบผลิตน้ำประปา ทั้ง 2 แห่ง ซึ่งเดิมนั้นเครื่องสูบน้ำซ่อมไปแล้ว 12 ครั้ง ถ้าหากว่า เกิดเหตุฉุกเฉินเราสามารถเปลี่ยนได้ 2) ในส่วนของเครื่องปั่นไฟ บางครั้งที่เราออกทำงานนอกพื้นที่ ที่ต้องมีการใช้เครื่องสกัดคอนกรีต ซึ่งบางครั้งไม่มีไฟสำรองหรือไฟไม่ถึง จึงมีความจำเป็นต้องมี และถ้าไฟฟ้าดับสามารถปั่นไฟเหมือนไฟบ้าน ซึ่งในส่วนของเครื่องปั่นไฟจัดซื้อเพื่อทำงานควบคู่ไปกับเครื่องสกัดคอนกรีต โดยเฉพาะ 3) ในส่วนของมอเตอร์จุดดับเพลิง สามารถสูบน้ำได้เร็วกว่า เครื่องเบนซิน ถ้าเกิดเหตุฉุกเฉินจะสามารถทำงานได้ทันต่อเหตุการณ์ครับ

นายพนมศิลา ศรีบัว เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้า รองนายกเทศมนตรี ส่วนราชการ และผู้เข้าร่วมการประชุมทุกท่านครับ ขออนุญาตชี้แจง ในเรื่องของมอเตอร์สูบน้ำไฟฟ้า ขนาด 5.5 แรงม้า จำนวน 4 เครื่อง ในส่วนนี้มีความจำเป็นอย่างยิ่งเพื่อนำมาเป็นเครื่องสำรองให้ทันต่อความ ต้องการและกรณีเหตุฉุกเฉิน เนื่องจากว่าปีที่ผ่านมาประสบปัญหาเกี่ยวกับ มอเตอร์เกิดการไหม้แล้วไม่มีเครื่องสำรอง จึงหารือกันว่าปีนี้เราจะเปลี่ยน เครื่องที่มีอยู่ ซึ่งเป็นขนาด 3 แรงม้านั้น การทำงานประสิทธิภาพ ไม่ดีเท่าขนาด 5.5 แรงม้า ซึ่งสามารถสูบน้ำจากถังสูบได้ทันต่อความ ต้องการใช้เร็วกว่า และเครื่องเดิมก็เสื่อมประสิทธิภาพลงเนื่องจากการ ใช้งานเป็นเวลานาน จึงหารือกับกองช่างว่าต้องเปลี่ยนเป็นขนาด 5.5 แรงม้า เพื่อประสิทธิภาพที่ดีขึ้น ในส่วนนี้จะดำเนินการนานแล้ว แต่ติดที่งบประมาณของเรา ซึ่งในส่วนของโรงผลิตน้ำประปา หมู่ 4 ระบบประปาขนาดใหญ่ยังขาดในเรื่องของการจ่ายสารอัตโนมัติ ที่เป็นสารส้ม ซึ่งตอนนี้เรายังใช้สารส้มที่เป็นก้อนอยู่ ช่วงแรก ๆ การทำงานของสารส้มก็จะมีความเข้มข้นอยู่ แต่ผ่านไปประมาณครึ่งวัน สารละลายก็จางลง บางครั้งยังไม่ตกตะกอนเราก็ต้องใส่สารส้มลงไปอีก ทำให้เป็นการสิ้นเปลือง ซึ่งสังเกตได้จากน้ำประปา หมู่ 4 และหมู่ 2 น้ำประปาจะเหนียว จึงมีความจำเป็นที่จะต้องจัดซื้อครุภัณฑ์เกี่ยวกับ เครื่องผสมสารเคมี เช่น เครื่องกวนสารเคมี เครื่องจ่ายสารเคมีอัตโนมัติ ซึ่งต้องมีช่างที่มีความเชี่ยวชาญ และปัญหาที่ยังแก้ไม่ได้คือ เรื่องระบบไฟฟ้าซึ่งมาไม่เต็มเฟส ส่งผลต่อการทำงานของระบบผลิตต่าง ๆ เช่น ซ็อตหรือไหม้ ซึ่งในส่วนนี้ก็ให้การไฟฟ้ามาเช็คให้แล้ว จึงนำเรียน ให้สภา ฯ ได้รับทราบว่าระบบประปาของเรายังไม่สมบูรณ์เต็มที่ การดำเนินการประมาณ 80% ก็ขอนำเรียนให้รับทราบครับ

นายมานพ นามปัญญา 1) โครงการปรับปรุงพื้นที่หนองสิม เนื่องจากประสบปัญหา สมาชิกสภา ฯ ริมตลิ่งพัง ผมมีความเห็นว่า อยากให้น้ำไหลไปทางฝั่งทิศใต้ ซึ่งจะลด การชำรุดของริมตลิ่งได้มากกว่า ซึ่งจุดนั้นความชันน้อยกว่าครับ 2) ขอเรียนถามเพื่อเป็นความรู้ ในส่วนของการตั้งงบประมาณ ในการจัดซื้อครุภัณฑ์ตามรายการในข้อ 4 3) หลังจากที่เราโอนงบประมาณตั้งจ่ายรายการใหม่ และมีการ กันเงินแล้ว เรายังมีเงินเหลือที่ตกเป็นเงินสะสมหรือไม่

นายทรงวุฒิ ลังภูรี 1) ในส่วนของการตั้งงบประมาณจัดซื้อครุภัณฑ์ อันดับแรก ผู้อำนวยการกองช่าง เราต้องดูมาตรฐานครุภัณฑ์ตามที่สำนักงบประมาณตั้งไว้ ถ้าไม่มี ตามมาตรฐานครุภัณฑ์ ก็สืบราคาจากท้องตลาด ซึ่งราคา เครื่องกวนสารเคมี เครื่องจ่ายสารเคมี มอเตอร์สูบน้ำไฟฟ้า ตามที่กำหนดมานี้ไม่มีในมาตรฐานครุภัณฑ์ แต่เราก็สืบราคา ตามท้องตลาดหลาย ๆ ร้าน ประมาณ 3 – 5 ร้านขึ้นไป ดูความเหมาะสมการใช้งาน จึงจะสามารถกำหนดราคาได้ ซึ่งเราไม่สามารถล็อคสเปคได้ 2) ในส่วนของหนองสิมฝั่งทิศใต้ ทางเราได้ดำเนินการ ทำสโลปแล้ว น่าจะแก้ปัญหาได้มากขึ้น ก็นำเรียนให้ทราบครับ

ร.ต.ต.วีระชัย จำปาหาร - มีสมาชิก ฯ ท่านใดจะอภิปรายเพิ่มเติมอีกหรือไม่ครับ ประธานสภา ฯ - ถ้าไม่มีผมขอปิดการอภิปราย และขอมติที่ประชุมว่า สมาชิก ฯ ท่านใดเห็นชอบการโอนงบประมาณตั้งจ่ายรายการใหม่ ประจำปี งบประมาณ 2567 ตามที่ฝ่ายบริหารได้เสนอดังกล่าวข้างต้น ท่านใดเห็นชอบโปรดยกมือ

**มติที่ประชุม - เห็นชอบ 11 เสียง - งดออกเสียง 1 เสียง (ประธานสภา ฯ)**

ร.ต.ต.วีระชัย จำปาหาร และเมื่อที่ประชุมเห็นชอบการโอนงบประมาณตั้งจ่ายรายการใหม่ ประธานสภา ฯ ประจำปี 2567 ก็ขอมติที่ประชุมว่า สมาชิก ฯ ท่านใดเห็นชอบ การกันเงินงบประมาณ ประจำปี 2567 ตามรายการดังกล่าวข้างต้น ถ้าท่านใดเห็นชอบโปรดยกมือ

**มติที่ประชุม - เห็นชอบ 11 เสียง - งดออกเสียง 1 เสียง (ประธานสภา ฯ)**

ระเบียบวาระที่ 6 เรื่องอื่น ๆ

6.1 การอนุมัติทำกิจการนอกเขต

ร.ต.ต.วีระชัย จำปาหาร ขอเชิญท่านเลขานุการสภา ฯ ได้ชี้แจงในส่วนนี้ครับ ประธานสภา ฯ

นายสมพงษ์ สุริโย ตามที่ พระราชบัญญัติเทศบาล พ.ศ. ๒๔๙๖ และที่แก้ไขเพิ่มเติม เลขานุการสภา ฯ มาตรา ๕๗ ทวิ ประกอบด้วยหนังสือกระทรวงมหาดไทย ได้กำหนด เป็นเงื่อนไขมิให้เทศบาลดำเนินกิจการนอกเขตเทศบาลไว้ เว้นแต่ กิจการนั้นจะเป็นกิจการที่จำเป็นต้องทำและเป็นกิจการที่เกี่ยวเนื่องกับ กิจการที่ดำเนินตามอำนาจหน้าที่อยู่ของเทศบาล เมื่อได้รับความยินยอม จากสภาเทศบาล คณะกรรมการสุขาภิบาล สภาจังหวัด หรือสภาตำบล แห่งท้องถิ่นที่เกี่ยวข้องแล้วแต่กรณี และได้รับอนุมัติจากผู้ว่าราชการ จังหวัดในฐานะผู้รับมอบอำนาจในเทศบาลทำกิจการนอกเขต จากรัฐมนตรีว่าการกระทรวงมหาดไทย พร้อมทั้งรายงานให้กระทรวง มหาดไทยทราบด้วย แต่ปรากฏว่ามีหลายจังหวัดได้รายงานผลการอนุมัติ ให้เทศบาลทำกิจการนอกเขตแต่ไม่เป็นไปตามหลักเกณฑ์ตามที่กฎหมาย กำหนดนั้น กรมส่งเสริมการปกครองท้องถิ่นขอเรียนว่า หลักเกณฑ์ การพิจารณาการขออนุมัติให้เทศบาลทำกิจการนอกเขตจะต้องปรากฏ ข้อเท็จจริงว่า มีความจำเป็นต้องทำและเป็นการที่เกี่ยวเนื่องกับกิจการ ที่ดำเนินการตามอำนาจหน้าที่เพื่อคุ้มครองดูแลความผาสุก มิให้เกิด ผลกระทบในทางที่เกิดความเดือดร้อนเสียหายใด ๆ แก่ราษฎรในเขตพื้นที่ ของตน หากไม่ใช่การบริการสาธารณะแก่ประชาชนในเขตเทศบาลของตน ก็ไม่อาจดำเนินทำกิจการนอกเขต ตามมาตรา ๕๗ ทวิ แห่งพระราชบัญญัติเทศบาล พ.ศ. ๒๔๙๖ และที่แก้ไขเพิ่มเติม และหาก การดำเนินการเป็นอำนาจหน้าที่ในการบริหารงานภายในของเทศบาล ตัวอย่างเช่น กรุงเทพมหานครก่อสร้างโรงงานซ่อมบำรุงยานพาหนะ และเครื่องจักรกลบนที่ดินของกรุงเทพมหานครซึ่งอยู่ในเขตตำบลท่าตลาด อำเภอสามพราน จังหวัดนครปฐม อันเป็นพื้นที่นอกเขตกรุงเทพมหานคร เพื่อเป็นศูนย์บริการซ่อมและบำรุงยานพาหนะของกรุงเทพมหานคร ย่อมเป็นการดำเนินการตามอำนาจหน้าที่อันเป็นการบริหารงานภายใน ของกรุงเทพมหานคร จึงสามารถดำเนินการนอกเขตกรุงเทพมหานครได้ ไม่เป็นการต้องห้ามตามมาตรา ๙๓ แห่งพระราชบัญญัติ ระเบียบริหาร ราชการกรุงเทพมหานคร พ.ศ. ๒๕๒8 เพราะมิใช่เป็นกิจการ ตามที่บัญญัติไว้ในมาตรา 89 แห่งพระราชบัญญัติระเบียบบริหาร ราชการกรุงเทหมหานคร พ.ศ. ๒๕๒8 และมาตรา ๑๘ แห่งพระราชบัญญัติกำหนดแผนและขั้นตอนการกระจายอำนาจ ให้แก่องค์กรปกครองส่วนท้องถิ่น พ.ศ. ๒๕๔๒ สำหรับการดำเนินการ ที่มีความจำเป็นต้องทำและเป็นการที่เกี่ยวเนื่องกับกิจการที่ดำเนินการ ตามอำนาจหน้าที่เพื่อแก้ปัญหาความเดือดร้อนของประชาชนภายในเขต และนอกเขตเทศบาล หรือโครงการปรับปรุงถนนสู่พื้นที่การเกษตร ซึ่งอยู่นอกเขตเทศบาลและราษฎรในพื้นที่ใช้สัญจรไปมาเพื่อเข้าไปประกอบ อาชีพด้านเกษตรกรรม โดยองค์กรปกครองส่วนท้องถิ่นเจ้าของพื้นที่ ไม่มีแผนงานที่จะดำเนินการ เทศบาลจึงได้ดำเนินการแทน กรณีดังกล่าว จึงยังไม่เป็นไปตามหลักเกณฑ์ที่เทศบาลจะทำกิจการนอกเขตได้ และประเด็นเรื่องตำแหน่งที่ตั้งของตัวบ้านอยู่นอกเขตเทศบาลแต่บ้านเลขที่ ตามฐานข้อมูลการทะเบียนราษฎรอยู่ในเขตเทศบาลจึงได้ดำเนินการ ตามอำนาจหน้าที่เพื่อแก้ปัญหาความเดือดร้อนของประชาชนนอกเขต เทศบาล ก็ยังไม่ถือว่าเป็นการดำเนินการตามหลักเกณฑ์ที่เทศบาล จะทำกิจการนอกเขตได้เช่นเดียวกัน

ร.ต.ต.วีระชัย จำปาหาร ขอขอบคุณท่านเลขานุการสภา ฯ ครับ ประธานสภา ฯ

นางเสาวนีย์ คำเสนาะ เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้า ผู้อำนวยการกองการศึกษา ส่วนราชการ และผู้เข้าร่วมการประชุมทุกท่านค่ะ ขอเรียนเชิญ คณะผู้บริหาร สมาชิกสภา ฯ หัวหน้าส่วนราชการทุกท่าน ร่วมงาน แสดงมุทิตาจิตแด่ผู้เกษียณอายุราชการ คุณครูจันทร์เพ็ง ศรีบัว ในวันศุกร์ที่ 27 กันยายน 2567 ณ ห้องประชุมพันมหา กำหนดการเริ่มเวลา 10.00 น. เป็นต้นไป

นายสัมนัก ปัสสะ เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้า สมาชิกสภา ฯ ส่วนราชการ และผู้เข้าร่วมการประชุมทุกท่านครับ กระผมนายสัมนัก ปัสสะ สมาชิกสภา ฯ เขต 2 ขอสอบถาม ผู้อำนวยการกองช่างดังนี้ 1) ยางมะตอยสำหรับปะถนนที่ชำรุด ไม่ทราบว่ายังพอมีเหลือ หรือไม่ครับ 2) ท่อลอดเหลี่ยม หมู่ 5 ชำรุด ขอให้ดำเนินการปรับปรุง ซ่อมแซม เพื่อป้องกันอันตรายที่จะเกิดขึ้นครับ

ร.ต.ต.วีระชัย จำปาหาร หัวถนนทางไปบ้านหนองซองแมว บริเวณทางเข้าวัดโพธิ์ศรีวิลัย ประธานสภา ฯ ถนนเป็นหลุมเป็นบ่อ ชำรุดมาก เกรงว่าถ้าปล่อยไว้อาจเกิดอันตราย ขอฝากกองช่างลงพื้นที่ตรวจสอบและดำเนินการแก้ไขด้วยครับ

นายทรงวุฒิ ลังภูรี ในส่วนของท่านสัมนัก ฯ เรียนถามยางมะตอยสำเร็จรูป ยังเหลือครับ ผู้อำนวยการกองช่าง และในส่วนของถนนทางไปบ้านหนองซองแมวก็จะดำเนินการ เอายางมะตอยไปอุดซ่อมซ่อมแซมให้ครับ

นายวุฒิชัย เชยชมศรี เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้า สมาชิกสภา ฯ ส่วนราชการ และผู้เข้าร่วมการประชุมทุกท่านครับ กระผมนายวุฒิชัย เชยชมศรี สมาชิกสภา ฯ เขต 2 ขอสอบถามเรื่อง การใช้เงินสะสม ซึ่งพื้นที่เขต 2 เป็นพื้นที่บริเวณกว้าง แต่โครงการ ต่าง ๆ มีน้อย จึงขอให้ผู้บริหารได้พิจารณาในส่วนนี้ด้วยครับ

นางสุจรรยา ทิพย์มณี เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้า ผู้อำนวยการกองสาธารณสุข ส่วนราชการ และผู้เข้าร่วมการประชุมทุกท่านค่ะ ขอเรียนแจ้ง รายละเอียดงานดังนี้ค่ะ 1) แจ้งกำหนดการวันสถาปนาอำเภอคำม่วง ในวันอังคารที่ 1 ตุลาคม 2567 ดังนี้ - 07.00 น. พิธีทำบุญตักบาตร ฯ - 08.30 น. พิธีบวงสรวงสักการะสิ่งศักดิ์สิทธิ์ประจำอำเภอ - 09.30 น. กิจกรรมเปิดงานวันสถาปนาอำเภอคำม่วง เช่น มอบทุนการศึกษาให้แก่ นักเรียน นักศึกษา จำนวน 18 ทุน มอบใบประกาศเกียรติคุณยกย่องผู้ทำคุณประโยชน์ (คนดีศรีคำม่วง) มอบทุนการศึกษา 1 อำเภอ 1 ทุนการศึกษา ระดับปริญญาตรี มอบรางวัลให้แก่ผู้แต่งกาย “ชุดพื้นบ้านยอดเยี่ยม” และจับฉลากรางวัล - 10.30 น. เยี่ยมชมนิทรรศการของสถานศึกษา และชมกิจกรรมการแสดงของนักเรียนโรงเรียนคำม่วง วงโปงลางสิริสินธุ์ ฟ้อนละครผู้ไท หมอลำประยุกต์ (บุญเพ็ง พระเหล็กไหล) - 13.00 น. เปิดการแข่งขันกีฬาฟุตบอล วอลเลย์บอล ประเพณี 4 เส้า และกิจกรรมทางกาย - 17.00 น. พิธีปิดการแข่งขันกีฬา 4 เส้า มอบถ้วยรางวัล 2) โรงพยาบาลส่งเสริมสุขภาพตำบลบ้านโพน ขอสนับสนุน งบประมาณกองทุนหลักประกันสุขภาพเทศบาลตำบลโพน ในการทำ โครงการสนับสนุนผ้าอ้อมผู้ใหญ่ สำหรับผู้สูงอายุที่มีภาวะพึ่งพิงในพื้นที่ ซึ่งก็จะมอบผ้าอ้อมให้กับกลุ่มเป้าหมาย จำนวน 9 ราย ดังนี้ 1. นายบุญทำ ศรีบัว หมู่ 1 2. นายสิทธิพล ดีปะติ หมู่ 1 3. นางบุญ วิลาศรี หมู่ 1 4. นายไพร ยุระตา หมู่ 2 5. นายแสน ลามุล หมู่ 3 6. นางป้อง ศรีบัว หมู่ 4 7. นายทอย พะธุระ หมู่ 4 8. นายบุญชู วงค์เจริญ หมู่ 4 9. นางสวาท ชมภูจักร์ หมู่ 4 3) โรงพยาบาลคำม่วงจัดกิจกรรมของผู้สูงอายุ ในวันที่ 9 ตุลาคม ที่หอประชุมอำเภอคำม่วง 4) กองทุนธนาคารขยะเทศบาลตำบลโพน ดำเนินการมาครบ 2 ปีแล้ว ครั้งต่อไปเป็นครั้งที่ 10 / 2567 ในวันพุธที่ 2 ตุลาคม เราก็จะดำเนินการเปิดรับซื้อขยะอีกรอบ ก็ขอเรียนเชิญทุกท่านนะคะ

นายนิพนธ์ อิงภู ในส่วนของนายก ฯ ขอแจ้งเกี่ยวกับงานต่าง ๆ ดังนี้ นายกเทศมนตรี 1) ขอขอบคุณ สภา ฯ ที่ได้ร่วมกันบริหารจัดการในโครงการ และผลงานต่าง ๆ 2) วันศุกร์ที่ 27 กันยายน งานเกษียณครูจันทร์เพ็ง ศรีบัว ก็จะมีพิธีสู่ขวัญและรับประทานอาหารร่วมกัน 3) ข้อบังคับฌาปนกิจผู้สูงอายุ ฝากสำนักปลัด ดำเนินการ จัดพิมพ์ประกาศและประชาสัมพันธ์ให้กำนัน ผู้ใหญ่บ้านได้ติดประกาศ ด้วยครับ 4) วันสถาปนาอำเภอคำม่วง วันที่ 1 ตุลาคม มอบหมายให้ รองพนมศิลา ฯ ประสานเกี่ยวกับกิจกรรมกีฬา

นายมานพ นามปัญญา ขอติดตามเรื่องงานโครงการติดตั้งกล้อง CCTV ที่ได้รับเงินอุดหนุน สมาชิกสภา ฯ เฉพาะกิจ ไม่ทราบว่าดำเนินการถึงขั้นตอนไหนแล้วครับ

นายนิพนธ์ อิงภู ในส่วนของโครงการติดตั้งกล้อง CCTV ตอนนี้อยู่ในขั้นตอนของการ นายกเทศมนตรี ทำหนังสือขอใช้กับการไฟฟ้า ซึ่งการไฟฟ้าตอบกลับมา 2 รอบแล้ว ในเรื่องของการติดตั้งหม้อแปลง ซึ่งติดปัญหาอยู่ตรงจุดนี้ครับ

ร.ต.ต.วีระชัย จำปาหาร สำหรับการประชุมสมัยสามัญ สมัยที่ 4 ประจำปี พ.ศ. 2567 กำหนด ประธานสภา ฯ วันที่ 1 – 30 ธันวาคม 2567

**ที่ประชุม รับทราบ**

ร.ต.ต.วีระชัย จำปาหาร - ท่านสมาชิกสภา ฯ ท่านใดจะชี้แจงหรือสอบถามเพิ่มเติมหรือไม่ ประธานสภา ฯ - ถ้าไม่มีขอปิดการประชุมครับ

ปิดประชุม เวลา 12.00 น.

(ลงชื่อ) สมพงษ์ สุริโย ผู้จดรายงานการประชุม (นายสมพงษ์ สุริโย) รองปลัดเทศบาล/เลขานุการสภา ฯ

**คณะกรรมการตรวจรายงานการประชุมลงชื่อตรวจแล้วถูกต้อง**

(ลงชื่อ) คำแปลง ศรีบัว กรรมการตรวจรายงานการประชุม

(นายคำแปลง ศรีบัว)

สมาชิกสภาเทศบาลตำบลโพน

(ลงชื่อ) มานพ นามปัญญา กรรมการตรวจรายงานการประชุม

(นายมานพ นามปัญญา)

สมาชิกสภาเทศบาลตำบลโพน

(ลงชื่อ) วุฒิชัย เชยชมศรี กรรมการตรวจรายงานการประชุม

(นายวุฒิชัย เชยชมศรี)

สมาชิกสภาเทศบาลตำบลโพน

ร้อยตำรวจตรี วีระชัย จำปาหาร ผู้รับรอง

(วีระชัย จำปาหาร)

ประธานสภาเทศบาลตำบลโพน